text: Politiet: Flere anholdelser på vej efter groft seriehærværk
  15 marts 2018 kl. 06.14
  Der kommer flere anholdelser for omfattende hærværk mod biler og bygninger i Aabenraa, Haderslev, Sønderborg og Fredericia, siger efterforskningslederen.
  
  Syd- og Sønderjyllands Politi har onsdag anholdt to 15-årige drenge og en 19-årig kvinde for omfattende hærværk mod mere end 50 biler og bygninger i Aabenraa, Haderslev, Sønderborg og Fredericia.
  Efterforskningsleder Preben Westh, Syd og Sønderjyllands Politi, siger til TV SYD, at de tre anholdelser kun er de er første skridt i optrevlingen af, hvem der har været med på den omfattende hærværksturne med den 19-årige kvinde som chauffør.
  - Jeg er helt sikker på, at der kommer flere anholdelser. Man har kørt flere gange ud i landet og begået hærværk og ødelæggelser, siger vicepolitiinspektør Preben Westh, der er leder Områdecenter Syd, til TV SYD.
  
  